CELEX: 22009D0049
Language: sl
Date: 2009-04-24 00:00:00
Title: Sklep Skupnega odbora EGP št. 49/2009 z dne 24. aprila 2009 o spremembi Priloge XIII (Promet) k Sporazumu EGP

25.6.2009   
            
            
               SL
            
            
               Uradni list Evropske unije
            
            
               L 162/30
            
         
      SKLEP SKUPNEGA ODBORA EGP
   št. 49/2009
   z dne 24. aprila 2009
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 35/2009 z dne 17. marca 2009 (1).
            
         
               (2)
            
            
               Uredbo Komisije (ES) št. 1321/2007 z dne 12. novembra 2007 o določitvi izvedbenih pravil za vključitev informacij o dogodkih v civilnem letalstvu, izmenjanih v skladu z Direktivo 2003/42/ES Evropskega parlamenta in Sveta, v centralno podatkovno bazo (2) je treba vključiti v Sporazum –
            
         SKLENIL:
   Člen 1
   Za točko 66g (Direktiva 2003/42/ES Evropskega parlamenta in Sveta) Priloge XIII k Sporazumu se vstavi naslednja točka:
   
               „66ga.
            
            
               
                  32007 R 1321: Uredba Komisije (ES) št. 1321/2007 z dne 12. novembra 2007 o določitvi izvedbenih pravil za vključitev informacij o dogodkih v civilnem letalstvu, izmenjanih v skladu z Direktivo 2003/42/ES Evropskega parlamenta in Sveta, v centralno podatkovno bazo (UL L 294, 13.11.2007, str. 3).
               V tem sporazumu veljajo določbe Uredbe z naslednjo prilagoditvijo:
               V členu 2(2) se doda naslednji pododstavek:
               ‚Glede na to, da imata Lihtenštajn in Švica skupno nacionalno podatkovno bazo v skladu z Direktivo 2003/42/ES, bodo ustrezni podatki iz Lihtenštajna v centralno podatkovno bazo vključeni skupaj s švicarskimi.‘ “
            
         Člen 2
   Besedilo Uredbe (ES) št. 1321/2007 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 25. aprila 2009 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 24. aprila 2009
      
         
            Za Skupni odbor EGP
         
         
            Predsednik
         
         Alan SEATTER
         
      
   
   
      (1)  UL L 130, 28.5.2009, str. 29.
   
      (2)  UL L 294, 13.11.2007, str. 3.
   
      (3)  Navedene so ustavne zahteve.